**“Ηλιόσποροι”**

Το ντοκιμαντέρ “*Ηλιόσποροι*”, απευθύνεται σε μαθητές του Δημοτικού και του Γυμνασίου. Η ταινία μας παρουσιάζει, με ρεαλιστικό τρόπο, μία παρέα παιδιών από το Αφγανιστάν που ζουν στον δρόμο προσπαθώντας να βγάλουν το μεροκάματο για να επιβιώσουν αυτά και η οικογένειά τους. Ανάμεσά τους και ο δωδεκάχρονος Σαϊντ που πουλά ηλιόσπορους στα πάρκα και τις πλατείες της Αθήνας. Ονειρεύεται να φύγει στη Βόρεια Ευρώπη, να πάει σχολείο και να δουλέψει αξιοπρεπώς όταν μεγαλώσει. Όπως χαρακτηριστικά λέει, «*είμαι εδώ δύο χρόνια* *περίπου, και είναι σαν να έχουν περάσει είκοσι*».

Μία ταινία όπου με ευαίσθητο τρόπο, (μέσα από τα μάτια των ανήλικων προσφύγων), θίγονται σημαντικά θέματα όπως είναι η οικονομική κρίση, η ανεγία και η ξενοφοβία στην χώρα μας.